Tømmerup, juni 2020.

1. **Beskrivelse af tilbud til ny bund**
2. Bestyrelsen har undersøgt forskellige muligheder for ny bund til udendørsbanen. Vi har udvalgt følgende tre tilbud ud fra vores budget, og at forslagene skulle give mulighed for at vælge forskellige bundtyper.

**Vasket grus og flis**

Dette er det samme toplag, som vi har på udendørsbanen i dag.

Fordele:

* Kendt materiale, derfor nemt at anskaffe ekstra i fremtiden
* Billige materialer
* Ikke ekstra omkostning ved afskaffelse (ikke miljøafgift, som ved gummi eller fiber)

Ulemper:

* Kræver meget vand for ikke at støve
* Organisk bund der vil kræve løbende opfyldninger
* Kan blive glat i regnvejr
* Kan blive tung i tørvejr

Pris: 150.000 kr., tilbuddet inkl. afretning af stenmel. Fjernelse af nuværende toplag ikke inkluderet. Evt. nye dræn eller reparation/rensning af eksisterende dræn er ikke medregnet, da prisen på dette vil først kunne gives, når drænene frilægges. Prisen på dette tilbud kan derfor risikere at overskride vores budget.

**Fiberbund m. kvartsand**

Dette er den samme toplag, som den vi har i det store ridehus.

Fordele:

* Bliver meget sjældent glat
* Tåler store mængder vand
* Støver ikke ret meget

Ulemper:

* I perioder uden regn vil det kræve meget vanding
* Kan blive tung, hvis den mangler vand
* Samme bund som i ridehuset, hvilket betyder at hestene ikke bliver varieret i belastning af benene
* Meromkostning ved afskaffelse grundet miljøafgift

Pris: 230.000 kr, fjernelse af nuværende toplag, afretning af stenmel og dræn er inkluderet i tilbuddet. Dog skal vi finde aftager af nuværende toplag.

**Gummigranulat m. kvartsand**

Gummigranulat er små gummistykker på størrelse med småsten. Gummigranulatet lægges sammen med kvartsand, som er den samme type sand som findes i det store ridehus.

Vi har med stor tilfredshed redet på en testbane. Det er ikke den samme type gummimateriale, som har været i andre klubber i Storkøbenhavn. Materialet bruges i stort omfang i England til helårsbaner. Testbanen bruges til dagligt af militaryryttere, der springer 1,30 m. Bunden skulle være rigtig god at springe på.

Fordele:

* Støver ikke
* Kræver minimal vandig
* Skridsikker i både våde og tørre perioder

Ulemper:

* Meromkostning af afskaffelse grundet miljøafgift
* Ukendt materiale for os

Pris: 207.000 kr., fjernelse af nuværende toplag, afretning af stenmel og dræn er inkluderet i tilbuddet. Dog skal vi finde aftager af nuværende toplag.